Het varken van Madonna

Het varken van Madonna is e Vlamsche film uut 2011 van Frank Van Passel. D' hoofdrolle wordt gespeeld deur Kevin Janssens. De film is de 9ste november 2011 in première gegoan.

D'Historie speelt hem of  in de Madône in Langemark, moa d'ipnoames vo de film zyn elders gemakt, ounder andere in Houtem by Veurn.

De West-Vlamsche acteurs, lik Peter Bulckaen, Wim Opbrouck, Marijke Pinoy, Marc van Eeghem, Jozef Demaré, klapn West-Vlams in de film. Flip Kowlier makte voe de film e West-Vlamsche cover van Born to be Alive van Patrick Hernandez: "Geboorn voe te leevn".
Verhoal 
Handelsverteegnwoordiger Tony Roozen wordt deur zyn bedryf noa West-Vloandern gezoundn vor e nieuw product "Porky" te promootn. Porky is e gerobotiseerd zwyntje dat e geure ofgift die de seksuele drift van zwyns verhoogt.

By 't dorptje Madône krygt Tony ottopech in de veldn. Je zoekt hulpe moa je gerakt verwikkeld in e discuusje tusschn den burgemêester, de garagist, de paster en de jufrouw van 't dorpsschooltje over plann vor 'n ottostrade an te legn die dweis deur 't dorp lopt. E poar kerkhoovn van den Êeste Weireldoorloge zoudn ton weg moetn en ook 't round punt me 't Madonnabeeld, woa dan de geloovign hunder gebeedn in deponeern.

Maria Glorie, de jounge en snelle dorpsleraresse, is teegn 'n ottoboane deur 't dorp en ze wil ter alles an doen vo de restantn van de Grôotn Oorloge in êre t' houdn.

'n Ander belangryk personage in de film is Prosper, de roundzwervende ziele van e gesneuvelde soldoat die zyn geroamte kwyt is. Je komt regelmoatig e babbeltje sloan met Tony over de gruweln dat hy hem destyds meemakte binst den oorloge.

 Rolverdêlienge 

Acteur  Personage Kevin Janssens  Tony Roozen        Wine Dierickx  Maria Glorie Nico Sturm  Prosper Elise Bottu  Gusta Marc Van Eeghem  Garagist Persijn Wim Opbrouck  Burgemêester Twiggy Bossuyt  Vrouwe van den Burgemêester Peter Van den Eede  Paster Jozef Demaré  Nestor Rudi Delhem  Roland Van Wachtebeke Ille Geldhof  Vrouwe Van Wachtebeke Peter Bulckaen  Pol Nachtegaele Marijke Pinoy  Berta Nachtegaele Bruno Vanden Broecke Andy Jan Vandendriessche  Valère Frank Focketyn  Frans Fierens Charlotte Vandermeersch  Bea Johana Lesage  Melanie Maria Vanhooren  Schôonmoeder van den Burgemêester Thierry De Coster  Presentateur Promofilm

Categorie:Film
Categorie:Langemark-Poelkapelle